recursal/SuperWikiNEXT-32B huggingface dataset:
**ஜி வேணுகோபால்** (G. Venugopal) (பிறப்பு: திசம்பர் 10, 1960) மலையாள திரைப்படங்களில் பணியாற்றியதற்காக அறியப்பட்ட ஒரு இந்திய பின்னணி பாடகராவார். "ஓடருத்தம்மாவ ஆளரியாம்" (1984) திரைப்படத்தில் தனது பாடலைத் தொடங்கினார். அதன் பின்னர் இவர் 300க்கும் மேற்பட்ட படங்களில் பாடியுள்ளார். 500க்கும் மேற்பட்ட தனி இசைத் தொகுப்புகளையும் கொண்டுள்ளார்.

சேர்த்தலை கோபாலன் நாயர், மாங்காடு நடேசன், பி. சசிகுமார், பாலகுலங்கரா அம்பிகாதேவி, பெரும்பாவூர் இரவீந்திரநாத், வி சுப்பிரமணியம் ஆகியோர் அடங்குவர். பிரபல இசைக்கலைஞர் எம். ஜி. ராதாகிருஷ்ணன் போன்றவர்கள் இவரது வழிகாட்டிகளாகவும் ஆசிரியர்களாகவும் இருந்து இவரது வாழ்க்கையை வடிவமைப்பதில் செல்வாக்கு செலுத்தியவர் ஆவர்.

சொந்த வாழ்க்கை
--------------

ஜி வேணுகோபால் கேரளத்தின் திருவனந்தபுரம் மாவட்டத்தில் உள்ள கிளிமானூர் அருகிலுள்ள தட்டத்துமலை என்ற ஊரில் கோபிநாதன் நாயர் என்பவருக்கும், திருவனந்தபுரம் அரசு மகளிர் கல்லூரியின் இசைத்துறைத் தலைவராக இருந்து ஓய்வு பெற்ற சரோஜினி என்பவருக்கும் மூத்த மகனாகப் பிறந்தார். பரவூர் சகோதரிகள் என்று பிரபலமாக அறியப்பட்ட கே சாரதாமணியும், கே இராதாமணியும் இவரது தாய்வழி அத்தைகள் ஆவர். பிரபல பாடகர்கள் சுஜாதா மோகன் மற்றும் இராதிகா திலக் இவரது உறவினர்கள்.

மனிதாபிமானப் பணிகள்
-------------------

"சினேகம் ஜி வேணுகோபால்" என்பது உலகெங்கிலும் உள்ள இவரது ரசிகர்களின் உதவியுடன் வேணுகோபால் தொடங்கிய ஒரு தொண்டு முயற்சியாகும். 2009 ஆம் ஆண்டில், இவர் தனது இசை வாழ்க்கையின் 25 ஆம் ஆண்டை எட்டியபோது இது தொடங்கப்பட்டது. அனாதை இல்லத்தின் குழந்தைகளுக்கு கலை மற்றும் கைவினைகளை கற்பிக்கும் தன்னார்வக் குழுவினர்களுடன் இது ஒரு வித்தியாசமான தொண்டாக நடத்தப் படுகிறது. இது 2009 ஆம் ஆண்டு தொடங்கி, தற்போது ஐந்தாம் ஆண்டில் உள்ளது. கேரளாவில், இந்திய மருத்துவச் சங்கத்தின் கீழ், கற்றல் குறைபாடு குறித்தத் திட்டங்களுக்கான நல்லெண்ண தூதராக இவர் உள்ளார். திருவனந்தபுரத்தில் பணிபுரியும் ஒரு தொண்டு சங்கமான சுவஸ்தி அறக்கட்டளையின் துணைத் தலைவராகவும் உள்ளார். மேலும் திருவனந்தபுரத்தில் செயல்படும் சுவஸ்தி இசை மற்றும் நடனப் பள்ளியின் கௌரவ நிர்வாக இயக்குநராகவும் உள்ளார். தொண்டுப் பணிகளுக்கு தனது இரசிகர்களை அனுப்புவதும், தேவைப்படும் நிறுவனங்களுக்கு கடன் வழங்குவதைத் தவிர, வேணுகோபால் நமது வாழ்க்கை முறை மற்றும் சுகாதார பிரச்சினைகளை நேரடியாக பாதிக்கும் செய்திகளை தொடர்ந்து பரப்பும் மனிதாபிமான முயற்சிகளிலும் இறங்கியுள்ளார். 'புகையிலை எதிர்ப்புப் பிரச்சாரம்', 'பசுமை கேரளப் பிரச்சாரம்', 'உறுப்பு தானப் பிரச்சாரம்', 'தூய்மையான கேரளா' ஆகிய பதாகைகளின் கீழ் இயங்கும் தூய்மை இயக்கங்கள் ஆகியன இதில் அடங்கும்.

மேற்கோள்கள்
-----------

1. ↑  "Songs on Sand: G. Venugopal's blog". 2011-09-10 அன்று மூலம் பரணிடப்பட்டது. 2021-02-03 அன்று பார்க்கப்பட்டது.
2. ↑  Latest Devi Devotional from G. Venugopal

வெளி இணைப்புகள்
---------------

விக்கிமீடியா பொதுவகத்தில்,  
 ***ஜி. வேணுகோபால்***   
என்பதின் ஊடகங்கள் உள்ளன. 

* Official website
**லீ இ. மெக்மகோன்** (Lee E. McMahon) (1931–1989) என்பவர் அமெரிக்காவின் கணினி அறிவியல் முன்னோடிகளில் ஒருவர். இவர் தூய லூயிசுப் பல்கலைக்கழகத்தில் (St. Louis University) பட்டம் பெற்றார். அதற்கு பின்னர், மனவியலில் துறையில் முனைவர் பட்டத்தை, அமெரிக்காவின் ஹார்டுவேர்டு பல்கலைக்கழகத்தில் பெற்றவர். ஆயினும், யூனிக்சு முறையில் பல நிரலாக்க முறைமைக்கு முன்னோடியாக திகழ்ந்தார். பெல் ஆய்வுக்கூடங்களில் 1963 ஆண்டிலிருந்து 1989 வரை, பணியாற்றினார். அங்கு யுனிக்சு என்ற இயக்குதளத்தின் தொடக்கநிலை பங்களிப்புகளைச் செய்தார். குறிப்பாக 'செட்' (sed- stream editor)தொகுப்பு முறையில் செய்தார். மேலும், பல யூனிக்சு உறுதுணை முறைகளில் (comm, qsort, grep, index, cref, tip (Unix utility), Datakit) இவரின் பங்களிப்பு அளப்பரியது ஆகும். விளையாட்டுத் துறையில் இவர் அமைத்த முறைமை (McMahon system tournament) இன்றளவும், சதுரங்கத்தில் பயன்படுத்தப் படுகிறது.

மேற்கோள்கள்
-----------

1. ↑  *In the Beginning: Unix at Bell Labs*, 2008-11-21 அன்று பார்க்கப்பட்டது
2. ↑  McIlroy, M. D. (1987). *A Research Unix reader: annotated excerpts from the Programmer's Manual, 1971–1986* (PDF) (Technical report). CSTR. Bell Labs. 139.

வெளியிணைப்புகள்
---------------

* இந்த இணையப்பக்கத்தில் அவரின் நிழற்படத்தையும், பிற குறிப்புகளையும் காணலாம்.
**ஜி. யு. போப்** விருது தமிழ்நாடு அரசின் தமிழ் வளர்ச்சித் துறையால் வழங்கப்படும் விருது ஆகும். இவ்விருது 2014 ஆம் ஆண்டு ஏப்ரல் திங்களில் கொண்டாடப்படும் சித்திரைத் திருநாள் தொடங்கி ஒவ்வோராண்டும் வழங்கப்படும்.

பெயர்க் காரணம்
--------------

ஜி. யு. போப் என்னும் ஆங்கிலேயர், தமிழகத்திற்கு வந்து தமிழைக் கற்றவர். தமிழ் மொழியில் உள்ள திருக்குறள், நாலாடியார், திருவாசகம் ஆகிய நூல்களை ஆங்கிலத்தில் மொழிபெயர்த்தார். இதனால் அந்நூல்களின் கருத்துகளும் பெருமைகளும் பிற நாடுகளில் பரவின. எனவே ஜி. யு. போப்பின் தமிழ்த் தொண்டைப் போற்றும்வகையில் ஜி. யு. போப்பின் பெயரால் விருது உருவாக்கப்பட்டு இருக்கிறது.

யாருக்கு?
---------

தமிழ் மொழியில் இருக்கும் இலக்கியங்களை பிற மொழிகளில் மொழிபெயர்க்கும் சிறந்த மொழிபெயர்ப்பாளருக்கு இவ்விருது வழங்கப்படுகிறது.

எவ்வளவு? எவை?
-------------

ஜி. யு. போப் விருது பெறுபவருக்கு விருதுத் தொகையாக **ஒரு இலட்சம் ரூபாயும் தங்கப் பதக்கம், தகுதியுரை, பொன்னாடை** ஆகியவையும் வழங்கப்படுகின்றன. இதற்கென ஆண்டுதோறும் 1.50 இலட்சம் ரூபாய் ஒதுக்கீடு செய்யப்படுகிறது.

எப்பொழுது?
----------

ஜி. யு. போப் விருது ஒவ்வோராண்டும் ஏப்ரல் திங்களில் நடைபெறும் சித்திரைத் திருநாளில் வழங்கப்படுகிறது.

சான்றடைவு
---------

1. 1 2 3 4  தமிழ்நாடு சட்டமன்றப் பேரவை விதி எண் 110-இன் கீழ் தமிழ்நாடு முதலமைச்சர் தமிழ்நாடு சட்டமன்றத்தில் 14.5.2013 ஆம் நாள் சமர்பித்த அறிக்கை

| * பா
* உ
* தொ
தமிழ் வளர்ச்சித் துறை விருதுகள்  |
| --- |
| 
உ. வே. சா. விருது • 
உமறுப் புலவர் விருது • 
கபிலர் விருது • 
கி. ஆ. பெ. விசுவநாதம் விருது • 
சொல்லின்செல்வர் விருது • 
ஜி. யு. போப் விருது • 
தமிழ்த்தாய் விருது • 
திரு. வி. க. விருது • 
திருவள்ளுவர் விருது • 
பாரதியார் விருது • 
பாவேந்தர் பாரதிதாசன் விருது • 
முதலமைச்சர் கணினித் தமிழ் விருது
 |
**கிழக்கு நியூ பிரிட்டன்** (*East New Britain*) பப்புவா நியூ கினியின் ஒரு மாகாணம் ஆகும். இம்மாகாணத்தில் நியூ பிரிட்டன் தீவின் வடகிழக்குப் பகுதியும், டியூக் ஒஃப் யோக் தீவுகளும் அடங்கியுள்ளன. 1994 ஆம் ஆண்டில் இடம்பெற்ற பெரும் எரிமலை வெடிப்பினால் இதன் தலைநகரமாக இருந்த ரபாவுல் முற்றாக அழிந்ததை அடுத்து அதன் அருகில் இருந்த கொக்கோப்போ நகரம் புதிய தலைநகராக்கப்பட்டது. இம்மாகாணத்தின் மொத்த நிலப்பரப்பு 15,816 சதுரகிமீ ஆகும், 2000 ஆம் ஆண்டுக் கணக்கெடுப்பின் படி மக்கள்தொகை 220,133 ஆகும், இது 2011 கணக்கெடுப்பில் 328,369 ஆக உயர்ந்தது.

பதினாறு ஆஸ்திரோனீசிய மொழிகள் இம்மாகாணத்தில் பேசப்படுகின்றன. இவற்றில் கசெல் குடாவில் வாழும் தொலாய் மக்களால் பேசப்படும் குவானுவா மொழி முக்கிய மொழியாகும். கொக்கோ, கொப்பரை ஆகிய பயிர்கள் இங்கு உற்பத்தி செய்யப்பட்டு ஏற்றுமதி செய்யப்படுகின்றன. சுற்றுலாத்துறை இம்மாகாணத்தின் ஒரு முக்கிய வருவாய் ஈட்டும் தொழிலாகும்.

இவற்றையும் பார்க்க
------------------

* பிசுமார்க் தீவுக்கூட்டம்

மேற்கோள்கள்
-----------

1. ↑

வெளி இணைப்புகள்
---------------

* East New Britain Tourism & Trade Directory
* East New Britain Provincial Administrationபரணிடப்பட்டது 2011-10-08 at the வந்தவழி இயந்திரம்
* PNG National Game Fishing Titles Rabaul 2008
[*தொடர்பிழந்த இணைப்பு*]
**கோல்கொண்டா ராஜ் குமார்** (பிறந்த 18 ஜூன் 1953) ஒரு இந்திய அரசியல்வாதி ஆவாா். மற்றும் இந்தியாவின் தெலுங்கானா மாநிலத்தின் ஹைதராபாத் நகரத்தின் ஹைதராபாத் மாநகர மாநகராட்சியின்  துணை மேயராக  இருந்தாா். மேலும் இவா் இந்திய தேசிய காங்கிரஸ் கட்சியை  சோ்ந்தவா் ஆவாா்.

ஆரம்ப வாழ்க்கை
--------------

ராஜ் குமார் ஹைதராபாத்தில் பிறந்தாா். தெலுங்கானாவின், பாலமமா, முன்னாள் துணை நிறுவனரான அர்ஜூன் குமார் பட்டேல் ஆகியோரில் பிறந்தார்.

வாழ்க்கை
--------

ராஜ் குமார் 1982 இல் காங்கிரஸ் கட்சியில் சோ்ந்தாா். 2009 இல் நடந்த உள்ளாட்சி தோ்தலில் காவடிகுடா கிளையில் வெற்றி பெற்றாா். இவர் GHMC நிலைக் குழு உறுப்பினராகவும் இருந்தாா்.

தனிப்பட்ட வாழ்க்கை
------------------

ராஜ் குமார் அருணாவை திருமணம் செய்து கொண்டார். இவா்  இளநிலை பட்டம்  பெற்றவா்.  இவா்களுக்கு  அனுபா, ஷில்பா மற்றும் தீபா ஆகிய மூன்று மகள்கள் உள்ளனா்.

குறிப்புகள்
-----------

1. ↑  "காப்பகப்படுத்தப்பட்ட நகல்". 2012-07-28 அன்று மூலம் பரணிடப்பட்டது. 2018-06-15 அன்று பார்க்கப்பட்டது.
2. ↑  "Archived copy". 2012-01-04 அன்று மூலம் பரணிடப்பட்டது. 2012-01-04 அன்று பார்க்கப்பட்டது.CS1 maint: archived copy as title (link)
3. ↑  "காப்பகப்படுத்தப்பட்ட நகல்". 2018-05-16 அன்று மூலம் பரணிடப்பட்டது. 2018-06-15 அன்று பார்க்கப்பட்டது.

வெளி இணைப்புகள்
---------------

* GHMC site பரணிடப்பட்டது 2009-01-01 at the வந்தவழி இயந்திரம்
**விசுவ குமார் குப்தா** (*Vishwa Kumar Gupta*) என்பவர் ஓர் இந்திய ஓமியோபதி மருத்துவராவார். இவர் புதுடெல்லியில் அமைந்துள்ள நேரு ஓமியோபதி மருத்துவக் கல்லூரியின் முதல்வராகவும் பணியாற்றியுள்ளார். மருத்துவத் துறையில் குப்தாவின் சிறந்த பங்களிப்புகளுக்காக இந்திய அரசு நான்காவது உயர் குடிமகன் விருதான பத்மசிறீ விருதை 2013 ஆம் ஆண்டு குப்தாவுக்கு வழங்கி கவுரவித்தது..

வாழ்க்கை
--------

ஓம் பிரகாசு குப்தாவின் மகனாகிய விசுவ குமார் குப்தா கான்பூரைச் சேர்ந்தவர். இந்தியாவின் தலைநகரான தில்லியில் உள்ள ஓமியோபதி மருத்துவ கல்லூரியில் மாற்று மருத்துவத் துறையான ஓமியோபதி துறையில் பட்டம் பெற்றார்.  குப்தா புதுதில்லியில் உள்ள நேரு ஓமியோபதி மருத்துவக் கல்லூரியில் தனது மருத்துவ பணியை ஆரம்பித்து அங்கேயே கல்லூரியின் முதல்வராக பொறுப்பில் இருந்து ஓய்வு பெற்றார்.

இந்திய ஓமியோபதி மருத்துவர்கள் நிறுவனத்தின் தலைவராக குப்தா 1998 ஆம் ஆண்டு முதல் 2002 ஆம் ஆண்டு வரை தொடர்ச்சியாக இரண்டு ஆண்டு காலம் பொறுப்பு வகித்தார். 1990 ஆம் ஆண்டு முதல் 1995 ஆம் ஆண்டு வரை  மத்திய ஓமியோபதி மன்றத்தின் உறுப்பினராகவும் இருந்தார். இவை தவிர குப்தா இந்திய அரசு சார்பாக சுகாதாரம் மற்றும் குடும்ப நலத்துறை அமைச்சரகம் திட்டமிடும் பல்வேறு திட்டங்களுக்காக பல குழுக்களில் உறுப்பினராகவும் இருந்துள்ளார்.  இந்திய குடியரசு தலைவருக்கு கவுரவ மருத்துவராகவும் சிறிது காலம் இருந்தார்.

குப்தா பல தேசிய மற்றும் பன்னாட்டு மாநாடுகளில் பங்கேற்று தன்னுடைய அறிவியல் கட்டுரைகளை வழங்கியுள்ளார். மேலும் 2013 ஆம் ஆண்டு இந்திய அரசின் நான்காவது உயர் குடிமகன் விருதான பத்ம சிறீ விருது பெற்றார். புதுதில்லியில் உள்ள ராசோரி கார்டனில் வசிக்கிறார்.

மேற்கோள்கள்
-----------

1. 1 2 3 4 5 6 7 8  "Similima". Similima. 2013. 26 அக்டோபர் 2014 அன்று மூலம் பரணிடப்பட்டது. 26 October 2014 அன்று பார்க்கப்பட்டது.
2. ↑  "NHMC". NHMC. 2014. 26 அக்டோபர் 2014 அன்று மூலம் பரணிடப்பட்டது. 26 October 2014 அன்று பார்க்கப்பட்டது.
3. 1 2  "Padma 2013". Press Information Bureau, Government of India. 25 January 2013. 10 October 2014 அன்று பார்க்கப்பட்டது.
4. 1 2 3  "Delhi Homoeo Board". Delhi Homoeo Board. 2014. 26 அக்டோபர் 2014 அன்று மூலம் பரணிடப்பட்டது. 26 October 2014 அன்று பார்க்கப்பட்டது.
5. 1 2  "Central Council of Homoeopathy". Central Council of Homoeopathy. 2014. 26 அக்டோபர் 2014 அன்று மூலம் பரணிடப்பட்டது. 26 October 2014 அன்று பார்க்கப்பட்டது.

புற இணைப்புகள்
--------------

* "Padma Awards List". Indian Panorama. 2014. 12 October 2014 அன்று பார்க்கப்பட்டது.
7°21′4″N 80°41′0″E﻿ / ﻿7.35111°N 80.68333°E﻿ / 7.35111; 80.68333

**வத்தேகாமாம்** அல்லது **வத்தேகமை** இலங்கையின் மத்திய மாகாணத்தின் கண்டி மாவட்டத்தில் பாததும்பறை வட்டச் செயலாளர் பிரிவில் அமைந்துள்ள ஒரு நகரசபையாகும். வத்தேகாமம் வட்டச் செயலாளர் பிரிவில் காணப்ப்டும் முக்கிய நகரமும் வியாபார மையமுமாகும். வத்தேகாமம் நகரின் அரசியல் உள்ளூராட்சி நகரசபையாலும் நகரச் சூழவுள்ள கிராமிய மற்றும் தோட்டப்புறப் பகுதிகளின் அரசியல் உள்ளூராட்சி பாததும்பறை பிரதேச சபையலும் மேற்கொள்ளப்படுகிறது. நகரசபை மற்றும் பிரதேசபை என்பன கூட்டாக பாததும்பறை பிரதேச செயலார் நிர்வாகப் பிரிவில் அடங்குகின்றன. இது மாவட்ட தலைநகரான கண்டி நகரத்தில் இருந்து வடக்குத் திசையில் அமைந்துள்ளது.

புவியியலும் காலநிலையும்
-----------------------

வத்தேகாமம் மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 485 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
------

இது சிங்களவரை பெரும்பான்மையாக கொண்ட ஒரு வட்டச் செயலாளர் பிரிவு ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
2001 இலங்கை அரசின் மக்கள் தொகை கணிப்பீட்டில மக்களின அடிப்படையிலான மக்கள் தொகைப் பரம்பல் பின்வருமாறு:

| பிரிவு | மொத்தம் | சிங்களவர் | இலங்கைத் தமிழர் | இந்தியத் தமிழர் | முஸ்லிம்கள் | பரங்கியர் | ஏனைய |
| --- | --- | --- | --- | --- | --- | --- | --- |
| மொத்தம் | 11344 | 8648 | 979 | 364 | 1305 | 21 | 24 |
| நகரம் | 11344 | 8648 | 979 | 364 | 1305 | 21 | 24 |

2001 இலங்கை அரசின் மக்கள் தொகை கணிப்பீட்டில் மத அடிப்படையிலான மக்கள் தொகைப் பரம்பல் வருமாறு:

| பிரிவு | மொத்தம் | பௌத்தர் | இந்து | இஸ்லாம் | கத்தோலிக்கம் | ஏனைய கிறிஸ்தவம் | ஏனைய |
| --- | --- | --- | --- | --- | --- | --- | --- |
| மொத்தம் | 11344 | 8468 | 934 | 1544 | 317 | 81 | 0 |
| நகரம் | 11344 | 8468 | 934 | 1544 | 317 | 81 | 0 |

கைத்தொழில்
----------

இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது.

குறிப்புகள்
-----------

உசாத்துணைகள்
------------

* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2

  



|  |  |  |
| --- | --- | --- |
| * பா
* உ
* தொ
 | **இலங்கை மத்திய மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | கண்டி | மாத்தளை | நுவரெலியா |
| நகரசபைகள் | நாவலப்பிட்டி | கம்பளை | கடுகண்ணாவை | வத்தேகாமம் | அட்டன் - டிக்கோயா | தலவாக்கலை - லிந்துலை | உடதலவின்ன |
| சிறு நகரங்கள் | அக்குரணை | கினிகத்தனை | குண்டசாலை | கொட்டகலை | தெல்தோட்டை | தொழுவை | பன்விலை | பேராதனை | மினிப்பே | வட்டவளை | இரம்படை | புசல்லாவை | உலப்பனை | பொகவந்தலாவை |
**கிழக்கு தீவு** அந்தமான் தீவுகளிலுள்ள ஒரு தீவாகும். இது இந்திய ஒன்றியப் பகுதியான அந்தமான் மற்றும் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்தது.  போர்ட் பிளேரிலிருந்து வடக்கே 220 கிமீ (137 மைல்) தொலைவில் இந்த தீவு அமைந்துள்ளது. 

பயணிக்கக்கூடிய குறுகிய பவளப்பாறை வழித்தடத்தின் மேற்கே லேண்ட்ஃபால் தீவு உள்ளது. இது இந்தியாவுக்கு சொந்தமான வடக்கே தீவாகும், மேலும் வடக்கே பிட் தொலைவில் மியான்மருக்கு சொந்தமான கோகோ தீவுகள் உள்ளன. 

இந்த்தீவுக்குச் செல்லக்கூடிய குறுகிய பவளப்பாறை வழித்தடத்தின் மேற்கே கரைசேர் தீவு உள்ளது. இது இந்தியாவுக்கு சொந்தமான வடக்கேயுள்ள ஒரு தீவாகும். மேலும் வடக்கே எதிர் திசையில் சிறுது தொலைவில் மியான்மருக்கு சொந்தமான கோகோ தீவுகள் உள்ளன .

வரலாறு
------

2004 இந்தியப் பெருங்கடல் பூகம்பத்தால் ஏற்பட்ட சுனாமியால் இத்தீவு கடுமையாக பாதிக்கப்பட்டது. இதன் உள்கட்டமைப்பு பலத்த சேதமடைந்தது. கிழக்கு தீவு கலங்கரை விளக்கம் 1969 இல் நிறுவப்பட்டது.  தீவின் தெற்கு உச்சியில் சிவப்பு பட்டைகள் கொண்ட ஒரு வெள்ளை, வட்ட உலோக கோபுரத்திலிருந்து கலங்கரை விளக்கம் காட்டப்படுகிறது; ஒரு மறுசீரமைப்பு வெளிச்சத்தில் அமைந்துள்ளது. இந்த கலங்கரை விளக்கம் அந்தமான் தீவுகளின் வடக்கு முனையை குறிக்கிறது.

நிலவியல்
--------

இந்த தீவு கோகோ தீவுகளுக்கும் வடக்கு அந்தமான் தீவுக்கும் இடையில் வருகிறது. இது கரைசேர் தீவுக்கு கிழக்கே 0.8 கடல்வழியில் (1.5 கிமீ; 0.92 மைல்) அமைந்துள்ளது, மேலும் வடக்கு அந்தமான் தீவிலிருந்து கிளீக் நீரிணை மூலம் பிரிக்கப்பட்டுள்ளது. இந்தத் தீவு மிகவும் சிறியது. இதன் பரப்பளவு 3.1 கிமீ 2 (1.2 சதுர மைல்) ஆகும். .

நிர்வாகம்
---------

அரசியல் ரீதியாக, கிழக்கு தீவு திக்லிபூர் வட்டத்தின் ஒரு பகுதியாகும்.  கிராமம் காவல் நிலையத்திற்கு அருகில் உள்ளது.

போக்குவரத்து
------------

திக்லிப்பூரிலிருந்து கப்பல் சேவை கிடைக்கிறது. கப்பல் பயணம் என்பது சிறப்பு கோரிக்கையால் மட்டுமே சாத்தியப்படும்.

புள்ளிவிவரங்கள்
---------------

இந்த்த் தீவில் ஒரே ஒரு கிராமம் மட்டுமே உள்ளது. 2011 ஆம் ஆண்டு இந்திய மக்கள் தொகை கணக்கெடுப்பின்படி, தீவில் 16 பேர் பேர் கொண்ட குடும்பங்கள் உள்ளன. பயனுள்ள கல்வியறிவு விகிதம் (அதாவது 6 வயது மற்றும் அதற்கு மேற்பட்ட குழந்தைகளைத் தவிர்த்து மக்கள்தொகையின் கல்வியறிவு விகிதம்) 100 சதவீதமாகும். 

புள்ளிவிவரங்கள் (2011 மக்கள் தொகை கணக்கெடுப்பு)|  | மொத்தம் | ஆண்கள் | பெண்கள் |
| --- | --- | --- | --- |
| மக்கள் தொகை | 16 | 15 | 1 |
| 6 வயதுக்குக் குறைவான குழந்தைகள் | 0 | 0 | 0 |
| பட்டியல் சாதியினரும் பட்டியல் பழங்குடியினரும் | 0 | 0 | 0 |
| பட்டியல் சாதியினரும் பட்டியல் பழங்குடியினரும் | 16 | 15 | 1 |
| கல்வியறிவு | 16 | 15 | 1 |
| தொழிலாளர்கள் | 16 | 15 | 1 |
| முக்கியத் தொழிலாளிகள் (மொத்தம்) | 16 | 15 | 1 |

குறிப்புகள்
-----------

1. ↑  "Village Code Directory: Andaman & Nicobar Islands" (PDF). Census of India. 2011-01-16 அன்று பார்க்கப்பட்டது.
2. ↑  "Government of India, Directorate General of Lighthouses and Lightships". www.dgll.nic.in. 2016-10-18 அன்று பார்க்கப்பட்டது.
3. ↑  "Tehsils" (PDF). 2017-08-28 அன்று மூலம் (PDF) பரணிடப்பட்டது. 2020-01-18 அன்று பார்க்கப்பட்டது.
4. 1 2  "District Census Handbook - Andaman & Nicobar Islands" (PDF). *இந்திய மக்கள் தொகை கணக்கெடுப்பு, 2011*. Directorate of Census Operations, Andaman & Nicobar Islands. 2015-08-01 அன்று மூலம் (PDF) பரணிடப்பட்டது. 2015-07-21 அன்று பார்க்கப்பட்டது.
**வத்தித்திறன்** அல்லது **மெழுகுதிரித்திறன்** (*candlepower*, சுருக்கம்: **cp** அல்லது **CP**) என்பது ஒளிச்செறிவை அளவிடும் ஓர் அலகு ஆகும். மெழுகுவர்த்தி ஒன்றின் குறிப்பிட்ட அளவு அல்லது அதன் கூறுகளினால் வெளிப்படும் ஒளியுடன் தொடர்புடைய ஒளிச்செறிவை இது வெளிப்படுத்துகிறது. ஒரு வத்தித்திறன் 0.981 கேண்டெலாக்களுக்கு சமம். இன்றைய பயன்பாட்டில், *வத்தித்திறன்* என்பது சில சமயங்களில் *கேண்டெலா* இற்கு ஒத்த பொருளாக பயன்படுத்தப்படுகிறது.

வரலாறு
------

வத்தித்திறன் என்ற சொல் முதலில் ஐக்கிய இராச்சியத்தில், 1860 இன் பெருநகர எரிவாயுச் சட்டம் மூலம் வரையறுக்கப்பட்டது, 1⁄6 பவுண்டுகள் (76 கிராம்) எடையுள்ள ஒரு தூய இசுப்பெர்மாசெட்டி மெழுகுவர்த்தியால் (திமிங்கலத்தலை எண்ணெய்க்கொழுப்பினால் செய்யப்படும் மெழுகு) உற்பத்தி செய்யப்படும் ஒளி, ஒரு மணி நேரத்திற்கு 120 தானியங்கள் (7.8 கிராம்) என்ற விகிதத்தில் எரிகிறது. இந்த எண்ணெய்க் கொழுப்பினால் தரம் வாய்ந்த மெழுகுதிரிகள் முன்னர் உற்பத்தி செய்யப்பட்டன. 

இங்கிலாந்து வத்தித்திறனை ஒரு அலகாக நிறுவிய நேரத்தில், பிரான்சில் தர ஒளியானது கார்செல் அடுப்பின் ஒளிச்செறிவை அடிப்படையாகக் கொண்டது. ஒரு குறிப்பிட்ட விகிதத்தில் சுத்தமான கொல்சா எண்ணெய் (பிராசிகா கேம்பெஸ்ட்ரிஸ் தாவரத்தின் விதையிலிருந்து பெறப்பட்டது) எரியும் விளக்கிலிருந்து வெளிப்படும் வெளிச்சம் என்று அவர்கள் அலகை வரையறுத்தனர். பத்து நிலையான மெழுகுவர்த்திகள் ஒரு கார்செல் அடுப்பிற்குச் சமம்.

1921 ஆம் ஆண்டில், CIE எனக் குறிப்பிடப்படும் ஒளிக்கான பன்னாட்டு ஆணையம், பன்னாட்டு மெழுகுவர்த்தியை ஒரு கார்பன் இழை ஒளிரும் விளக்கின் அடிப்படையில் மறுவரையறை செய்தது. 1937 ஆம் ஆண்டில், மெழுகுவர்த்தி மீண்டும் மறுவரையறை செய்யப்பட்டது - திரவ பிளாட்டினத்தின் உறைபனி புள்ளியில் ஒரு கரும்பொருளின் ஒளிச்செறிவு, ஒரு சதுர சென்டிமீட்டருக்கு 58.9 பன்னாட்டு மெழுகுவர்த்திகளுக்கு சமம்.

1948 இல், அனைத்துலக முறை அலகுகள் (SI) வத்தித்திறனுக்காக கேண்டெலா என்ற அலகை அறிமுகப்படுத்தியது. ஒரு *வத்தித்திறன்* அலகு கிட்டத்தட்ட 0.981 கேண்டெலா ஆகும். பொதுவாக இன்றைய பயன்பாட்டில், ஒரு *வத்தித்திறன்* இப்போது நேரடியாக (1:1) கேண்டெலாக்களின் எண்ணிக்கைக்கு சமமாகிறது.

இவற்றையும் பார்க்க
------------------

* கேண்டெலா
* லூமன்

மேற்கோள்கள்
-----------

1. 1 2  "Candlepower - Definition". *Merriam-Webster Dictionary*. 15 February 2015 அன்று பார்க்கப்பட்டது.

வெளி இணைப்புகள்
---------------

* Rowlett, Russ (2001-07-13). "How Many? A Dictionary of Units of Measurement". University of North Carolina at Chapel Hill. 2007-07-10 அன்று பார்க்கப்பட்டது.
* International candle at Sizes.com Last revised: 27 June 2007. Accessed July 2007
* Candle History - Candlepower 2003 Bob Sherman at Craftcave. Accessed July 2007.
* Brief History Of Lighting 2004 by The Wolfstone Group. Accessed July 2007.
* A History of Light and Lighting by Bill Williams Edition: 2.3 - (2005) Accessed July 2007.
* Coaton, J. R. (February 2002). "The genesis of incandescent lamp - manufacture". *Engineering Science and Education Journal* (IEEE) **11**: 21. doi:10.1049/esej:20020103.. பார்த்த நாள்: 2007-07-10. "Measurement of the candlepower of lamps".
* Cottington, Ian E. (February 1986). "Platinum and the Standard of Light - A Selective Review Of Proposals Which Led To An International Unit Of Luminous Intensity" (PDF). Platinum Metals Review. pp. 30, (2). 2007-07-10 அன்று பார்க்கப்பட்டது. Metropolitan Gas Act of 1860
**சுஜாதா விஜயராகவன்** (*Sujatha Vijayaraghavan*) நடனக் கலைஞர், இசைக்கலைஞர், இசைக்கலைஞர் மற்றும் நுண்கலை ஆராய்ச்சி அறிஞர் என பன்முகங்கள் கொண்ட ஓர் இந்திய எழுத்தாளராவார். புதுச்சேரி பல்கலைக்கழகத்தில் இவர் பேராசிரியராக பணியாற்றினார்.   தமிழ்நாட்டின் சென்னை நகரிலுள்ள நாரத கான சபையின் பாரம்பரிய கலைப் பிரிவுகளில் ஒன்றான நாட்டிய அரங்கம் பிரிவுடன் இணைந்து இவர் இயங்கினார். அமெரிக்காவின் சிக்காக்கோ நகரிலுள்ள நாட்டிய நடன திரையரங்கு என்ற பாரம்பரிய பரதநாட்டிய நிறுவனத்தோடும் இணைந்து செயல்பட்டார்.  மேலும் இவர் முன்னோடி பரதநாட்டிய நடனக் கலைஞர் கலாநிதி நாராயணனுடன் தொடர்பு கொண்டிருந்தார். 

தமிழ் பட வர்ணம் திட்டத்தில் மூத்த உறுப்பினராக இருந்த சுஜாதா ஆண்டவன் பிச்சை மற்றும் கும்பகோணம் பானுமதி போன்ற பரதநாட்டிய நடனக் கலைஞர்களின் வாழ்க்கை மற்றும் படைப்புகள் குறித்த பல ஆவணப்படங்களை இயக்கியுள்ளார். அனிதா குகா, போன்ற நடனக் கலைஞர்களுடன் இணைந்து பரதநாட்டிய நடன தயாரிப்புத் திட்டங்களிலும் இவர் ஒத்துழைத்துள்ளார். தேவி பாரதம் என்ற இசையமைப்பில் பெரும் புகழ்பெற்றார் *:* இது பங்கிம் சந்திர சாட்டர்ச்சி எழுதிய தேசிய பிரார்த்தனை பாடலும் சுப்பிரமணிய பாரதி தமிழில் மொழிபெயர்த்த பாடலுமான வந்தே மாதரம் என்ற பாடலை அடிப்படையாகக் கொண்ட இசை நிகழ்வாகும்.

நூல் விளக்கம்
-------------

* *ஒரு சிறிய வைரம்* ] (தமிழில்). வானதி பதிப்பகம் 1990.
* *அரங்கம் : நாவல்* (தமிழில்). வானதி பதிப்பகம் ,1993.
* *எந்தையும் தாயும்* (தமிழில்). வானதி பதிப்பகம். 1995.
* *அமைதியானவன்*. (2009) பெங்குவின் புத்தகங்கள் .ISBN 978-0-14-306346-9 .
* *நூறு தமிழ் நாட்டுப்புற மற்றும் பழங்குடி கதைகள்*. (2010; அரு இராமநாதன் உடன்) ஓரியண்ட் பிளாக்சுவான் .ISBN 978-81-250-3920-4ISBN 978-81-250-3920-4 .

மேற்கோள்கள்
-----------

1. ↑  "National seminar on women in Indian English fiction on March 9". *Coastal Digest* (ஆங்கிலம்). 6 March 2012. 2020-12-31 அன்று பார்க்கப்பட்டது.
2. ↑  "Women in Alice Walker's Fiction". *Indian Journal of American Studies* (American Studies Research Centre, Osmania University) **27**: 88.
3. ↑  Warnecke, Lauren (9 November 2019). "Review: Natya Dance's world premiere 'Inai' asks, what if there were no differences, racial or otherwise?". *Chicago Tribune*. 2020-12-31 அன்று பார்க்கப்பட்டது.
ஃபேன்டைல் புறா
**விசிறிவால் புறா** (*Fantail pigeon*, ஃபேன்டைல்) ஒரு பிரபலமான ஆடம்பரப் புறாவாகும். இதன் வாலானது சாதரண புறாக்களின் 12 முதல் 14 இறகுகளிலிருந்து வேறுபட்டு 30 முதல் 40 இறகுகளைக் கொண்டு விசிறி போன்றுள்ளது. இது பாகிஸ்தான், இந்தியா,சீனா அல்லது ஸ்பெயினில் தோன்றியதாகக் கருதப்படுகிறது. இதில் ஆங்கில ஃபேன்டைல்,இந்திய ஃபேன்டைல், பட்டு ஃபேன்டைல் மற்றும் தாய்லாந்து ஃபேன்டைல் உள்ளிட்டவையும் அடங்கும். சார்லஸ் டார்வின் உயிரினங்களின் தோற்றம் புத்தகத்தின் முதல் அதிகாரத்தில் ஓர் உதாரணமாக இதனைப் பயன்படுத்தியுள்ளார்.

பட்டு ஃபேன்டைல்

உசாத்துணை
---------

1. ↑  Levi, Wendell (1977). *The Pigeon*. Sumter, S.C.: Levi Publishing Co, Inc. பன்னாட்டுத் தரப்புத்தக எண்:0-85390-013-2.
2. ↑  Seymour, Colin (Ed) (1995). *Australian Fancy Pigeons*. A.N.P.A. (Australian National Pigeon Association).
3. ↑  Darwin, Charles (2003). *The Origin of Species*. Signet Classic. பன்னாட்டுத் தரப்புத்தக எண்:0-451-52906-5.  On Google Print
[*தொடர்பிழந்த இணைப்பு*]

விக்கிமீடியா பொதுவகத்தில்,  
 ***விசிறிவால் புறா***   
என்பதின் ஊடகங்கள் உள்ளன.
**அப்துல்லாதீப் அல் மஹ்மூத்** (Abdullatif Al-Mahmood) ஓர் பஹ்ரைன் அரசியல்வாதி மற்றும் மருத்துவர். இவர் சன்னி அரபு வம்சாவளியைச் சேர்ந்தவர்.

செயல்பாடுகள்
------------

1992 ஆம் ஆண்டில், இவர் எழுச்சி மனுவில் கையெழுத்திட்டார்  இது இரண்டு வாரங்கள் தடுத்து வைக்கப்பட்டிருந்த பஹ்ரைன் நாடாளுமன்ற துணைத் தலைவரான இவரை விடுவிக்க கோரும் உடன்படிக்கையாகும்.  இவர் விடுவிக்கப்பட்டதைத் தொடர்ந்து, மனு வேறு இலக்குகளை எடுத்துள்ளது என்று வாதிடுவதிலிருந்து இவர் விலகினார். பின்னர் இவர் அரசியல்செயல்பாட்டில் இருந்து விலகி பஹ்ரைன் பல்கலைக்கழகத்தில் மருத்துவராக பணியாற்றினார்.

அரசியலுக்குத் திரும்புதல்
-------------------------

2011 ஆம் ஆண்டில் தொடங்கிய பஹ்ரைன் போராட்டங்களின் போது, இவர் அரசாங்க சார்புடைய தேசிய ஒற்றுமையைத் திரட்டிய தலைவராகத் தோன்றினார். இவர் ஃபதே மசூதி சட்டசபைக்கு தலைமை தாங்கினார். மேலும் சன்னிகளின் கோரிக்கைகளை ஒருங்கிணைத்தார்.

மேலும் காண்க
------------

* அல் ஃபதே கிராண்ட் மசூதி
* அத்னான் அல் கட்டான்

குறிப்புகள்
-----------

1. ↑  Book of the time: *Gates of Bahrain... reading stage*، page 15.
2. ↑  Ali Rabia tells the nineties (1) பரணிடப்பட்டது 2011-07-07 at the வந்தவழி இயந்திரம் *-Newspaper الوقت.*
**சம்பா தேவி சுக்லா** (*Champa Devi Shukla*) என்பவர் இந்தியாவின் மத்தியப்பிரதேச மாநிலம் போபால் பகுதியினைச் சார்ந்த சமூகப் போராளி ஆவர். இவர் 2004ஆம் ஆண்டில் ரசிதா பீ உடன் கோல்ட்மேன் சுற்றுச்சூழல் விருதினைப் பகிர்ந்துகொண்டார். 1984 போபால் பேரழிவில் 20,000 பேர் கொல்லப்பட்டபோது, சுக்லாவும் ரசிதா பீயும் நீதிக்காகப் போராடினர். மேலும் விபத்திற்குக் காரணமான நிறுவனம் மற்றும் அதன் உரிமையாளர்களுக்கு எதிராகப் பிரச்சாரங்களையும் வழக்குகளையும் மேற்கொண்டனர்.

போபால் எரிவாயு சோகம்
--------------------

1984 ஆம் ஆண்டு போபாலில் நடந்த யூனியன் கார்பைடு எரிவாயு பேரழிவு நிகழ்விலிருந்து தப்பியவர்களுக்கு நீதி கோரி பன்னாட்டுப் பிரச்சாரத்திற்குச் சம்பா தேவி சுக்லா, ரசிதா பீயுடன் தலைமை தாங்கினார். இந்தியாவில் ஆர்ப்பாட்டங்கள் மற்றும் பேரணிகளில் தொடங்கி, சுக்லா யூனியன் கார்பைட் நிறுவனம் (யு.சி.சி) மற்றும் அதன் கூட்டாளர் டவ் கெமிக்கல்ஸ் ஆகியோருக்கு எதிரான தனது போராட்டத்தை நியூயார்க் மற்றும் பிற அமெரிக்க நகரங்களின் தெருக்களில் மேற்கொண்டார், சம்பா மற்றும் பிற எதிர்ப்பாளர்கள் தாக்கல் செய்த தொடர் வழக்குகளில் டொவ் கெமிக்கல் கம்பெனி சட்டப் போராட்டம் நடத்தி வருகிறது. முன்னாள் யூனியன் கார்பைட் தலைமை நிர்வாக அதிகாரி வாரன் ஆண்டர்சன் போபாலில் குற்றவியல் விசாரணையை எதிர்கொள்ள வேண்டும் என்று கோரி இவர்கள் 2002ல் புது தில்லியில் 19 நாள் உண்ணாவிரதம் இருந்தனர்.

விருதுகள்
---------

சுக்லா, ரசிதா பீயுடன் இணைந்து பன்னாட்டு மையத்திற்கு போபால் பேரழிவினைக் கொண்டு சென்றமைக்காக 2004ஆம் ஆண்டு கோல்ட்மேன் சுற்றுச்சூழல் பரிசு வழங்கப்பட்டது.

தனிப்பட்ட வாழ்க்கை
------------------

சுக்லா மத்திய அரசு அச்சகத்தில் பணிபுரிகிறார். இங்கு இவர் இளநிலை பைண்டர் ஆக உள்ளார். இவரது கணவர் 1997ல் புற்றுநோயால் மரணமடைந்த அரசு ஊழியர் ஆவார். மீதைல் ஐசோசயனேட் வாயு கசிவு காரணமாக சுக்லாவின் இரண்டு மகன்களும் உடல்நலக் கோளாறு காரணமாக இறந்தனர். மற்ற மூன்று குழந்தைகள் இன்னும் உயிருடன் இருக்கிறார்கள், ஆனால் இவர்கள் யாரும் சாதாரண வாழ்க்கையை நடத்துவதில்லை.

மேற்கோள்ககள்
------------

1. ↑  "Rashida Bee & Champa Devi Shukla". Goldman Environmental Foundation. 10 April 2017 அன்று பார்க்கப்பட்டது.
2. 1 2  "Champa Devi Shukla (India) | WikiPeaceWomen – English". *wikipeacewomen.org* (ஆங்கிலம்). 2017-12-23 அன்று பார்க்கப்பட்டது.
3. ↑  Editorial, Reuters. "In Bhopal, two women spark hope for disaster's disabled children" (in en-IN). *IN*. .
4. ↑  "Rashida Bee of Bhopal, India, fights against the company that devastated her community" (in en-US). *Grist*. 2004-04-20. .
5. ↑  "Champa Devi Shukla, Goldman Award Winner and activist from Bhopal, stands vigil at India Gate, New Delhi on the 20th anniversary of the Bhopal Gas Disaster." (in en-IN). *Greenpeace India*. Archived from the original on 2017-12-23. .
6. ↑  "Rashida Bee & Champa Devi Shukla - Goldman Environmental Foundation" (in en-US). *Goldman Environmental Foundation*. .
7. ↑  "Their story is the story of Bhopal - Livemint". *www.livemint.com*. 2017-12-23 அன்று பார்க்கப்பட்டது.
**அப்துல்லா ஆதம் ஜவேரி** 
இன்றைக்கு சுதந்திரம் என்ற பெயர் கேட்டாலே அனைவருக்கும் நினைவில் வரும் காந்தியைத்தான் அந்த மகாத்மா காந்தியை தேசப்பிதாவாக மாற்றியவர்களில் ஒருவர் தான் இந்த **அப்துல்லாஹ் ஆதம் ஜவேரி**

பிறப்பு
-------

அப்துல்லாஹ் ஆதம் ஜவேரி இன்றைய குஜராத் மாநிலம் போர்பந்தரில் பிறந்தவர், இவருடைய சகோதரர் அப்துல் கரீம் ஆதம் ஜவேரியுடன் இணைந்து தென்னாப்பிரிக்காவின் டர்பன் நகரில் 1865 ஆம் ஆண்டு **தாதா அப்துல்லாஹ் கம்பெனி** என்ற பெயரில் 50 சரக்கு கப்பல்களையும் 4 பயணிகள் கப்பல்களையும் கொண்ட மிகப் பெரிய நிறுவனத்தை நடத்தியவர். பல நாடுகளுக்குச் சென்று பெயர் சொல்லும் அளவுக்கு கடல் வாணிபத்தில் சிறந்து விளங்கியவர்.

காந்தியின் தென்னாப்பிரிக்க வருகை
--------------------------------

ஜவேரி சகோதர்களின் நிறுவனமான தாதா அப்துல்லா கம்பெனியின் அலுவலக வேலைகளை முறையாகச் செய்ய சட்டம் தெரிந்த ஒரு நபரை பணிக்கு அமர்த்த வேண்டும் என்று எண்ணிக் கொண்டிருந்தனர். அச்சமயத்தில் அப்துல் கரீம் ஆதம் ஜவேரி அவர்கள் 1893 ஆம் ஆண்டு போர்பந்தரில் உள்ள தனது தாயைக்காண வந்த போது வீட்டிற்கு அருகாமையில் இருந்த சட்டம் படித்து முடித்த இளைஞர் காந்தியைசந்தித்தபின் அலுவலகப் பணிக்காக தனது சகோதரர்களுடன் கலந்து ஆலோசித்து 105 பவுண் சம்பளத்திற்கு வேலைக்கு அமர்த்தினார்கள்.

அதே 1893 ஆம் ஆண்டில் அப்துல் கரீம் ஜவேரியுடன் காந்தி கப்பலில் புறப்பட்டு டர்பன் துறைமுகத்துக்குப் போய்ச் சேர்ந்தார். காந்தியின் அரசியல் வாழ்க்கைக்கும் இந்திய சுதந்திரப் போராட்டத்திற்கும் சுழி போடுகிறோம் என்பது ஜவேரிசகோதரர்களுக்கு அப்போது தெரியாது.

தாதா அப்துல்லா கம்பெனியின் வழக்கு தொடர்பாக டர்பன் நகரிலிருந்து பிரிட்டோரியா நகருக்கு காந்தி ரயிலில் சென்ற போதுதான், மாரிட்ஸ்பார்க் ரயில் நிலையத்தில் முதல் வகுப்புப் பெட்டியிலிருந்து வெள்ளையர் ஒருவரால் கீழே தள்ளப்பட்டார் பின்னாளில், இந்தியாவின் விடுதலைக்கே காரணமாக அமைந்தது இச்சம்பவம்.

வெளி இணைப்புகள்
---------------

* காந்திய ஆய்வு கட்டுரை
* தி ஹிந்து பத்திரிக்கை செய்தி
சிபான் தளத்தின் சின்னம்
**சிபான்** என்பது காம்ப்ரிஹென்சிவ் பேர்ள் ஆர்க்கைவ் நெட்வொர்க் என்பதன் சுருக்கமாகும். இது இணையத்தில் பேர்ள் நிரல்களை கொண்டுள்ள தளமாகும். இந்த தளத்தில் ஒரு லட்சத்துக்கும் அதிகமான பேர்ள் நிரல்கள் சேமிக்கப்பட்டுள்ளன. நிரல்களுடன் அவற்றுக்கான ஆவணங்களும் கிடைக்கின்றன. மின்னஞ்சல் அனுப்புதல், கோப்புகளை படித்தல் உள்ளிட்ட பொதுவான செயல்பாடுகளுக்கான நிரல்களை காணலாம். இத்தகைய செயல்பாடுகளுக்காக நிரல் எழுதி நேர விரயமாவதற்கு பதிலாக, இங்கே தேடிப் பெறலாம்.
இந்த தளத்தில் கிடைக்கக்கூடிய பெரும்பாலான நிரல்கள் இலவசமானவை, திறமூல உரிமை கொண்டவை. இந்த தளத்தை எவரும் பயன்படுத்த முடியும்.

நிரல் பகுதி
-----------

பெரும்பாலான நிரல் மொழிகளில், நிரல்களை பகுதிகளாகப் பிரித்திருப்பர். இவற்றை மாடியூல் என்பர். இவற்றை வெவ்வேறு நிரல்களில் பயன்படுத்த முடியும். இவற்றில் பல மாடியூல்கள் பேர்ள் மொழியுடன் சேர்த்தே வழங்கப்படுகின்றன. ஏனையவற்றை நாமே பதிவிறக்கி நிறுவிக் கொள்ள வேண்டும்.

சான்றுகள்
---------

1. ↑  "CPAN front page". 2012-10-09 அன்று பார்க்கப்பட்டது.
2. ↑  "How are Perl and the CPAN modules licensed?". Most, though not all, modules on CPAN are licensed under the GNU General Public License (GPL) or the Artistic license...

இணைப்புகள்
----------

* அதிகாரப்பூர்வ இணையதளம்
* MetaCPAN: சிபான் தளத்துக்கான தேடுபொறி
|  |
| --- |
| நாடகம் |
| நாடகக் கலைகள் |
| தமிழர் நாடகக் கலை |
| ஈழத்தமிழ் நாடகங்கள் |
| நாடக வகைகள் |
| நாடகப்படம் |
| நாடக வரலாறுகள் |
| தமிழ் நாடக வரலாறு |
| கிரேக்க நாடக வரலாறு |
| ரோமானிய நாடக வரலாறு |
| எகிப்திய நாடக வரலாறு |
| மராட்டிய நாடக வரலாறு |
| இங்கிலாந்து நாடக வரலாறு |
| சோவியத் நாடக வரலாறு |
| சீன நாடக வரலாறு |
| அமெரிக்க நாடக வரலாறு |
| ஜெர்மன் நாடக வரலாறு |
| பிரெஞ்சு நாடக வரலாறு |
| சமஸ்கிருத நாடக வரலாறு |
| தொகு  |

விடுதலைப் போராட்டக் காலகட்டத்தில் மக்களிடையே விழிப்புணர்வை ஏற்படுத்த பல்வேறு நாடகங்கள் மேடையேற்றப்பட்டன. அதனைத் தடுக்க அன்றைய பிரித்தானிய அரசு பல்வேறு விதிமுறைகளையும் கட்டுப்பாடுகளையும் விதித்தது. அவற்றுள் ஒன்று 1876 இல் கொண்டுவரப்பட்ட **நாடகத் தடைச்சட்டம்** (*Dramatic Performances Act*) ஆகும். இதன்படி நாடகத்தை மேடையேற்றும் முன் அதன் பிரதியை மாவட்ட ஆட்சியரிடமும் காவல்துறை ஆணையரிடமும் காண்பித்து அனுமதி பெறவேண்டும். காவல்துறையால் ஒவ்வொரு பக்கத்திலும் முத்திரையிட்டப்பட்ட பிரதியும் அனுமதியும் இருந்தால் மட்டுமே நாடக அரங்கத்தினர் நாடகத்தை நிகழ்த்த அனுமதிப்பர் என்று குறிப்பிடப்படுகிறது.

முனைவர் சக்திப் பெருமாள் மதுரை பால சண்முகானந்த சபையினைக் குறித்துப் பேசும் இடத்தில் "ஆங்கில அரசாங்கம் இந்நாடகங்களுக்குத் தடை விதித்தது எனினும் பலப்பல தடைகளுக்கும் இன்னல்களுக்குமிடையே சுதந்திர எழுச்சியூட்டும் நாடகங்களை இவர்கள் அரங்கேற்றத் தவறவில்லை" (தமிழ் நாடக வரலாறு - ப.87) என்று குறிப்பிடுகின்றார். இது நாடகத் தடைச்சட்டம் மற்றும் நாடகக் கலைஞர்களின் நாட்டுப்பற்றை ஒருங்கே எடுத்துரைக்கின்றது. **தேசபக்தி, கதிரின் வெற்றி, ஜம்புலிங்கம்** போன்றவை ஆங்கில அரசால் தடைசெய்யப்பட்ட நாடகங்களுள் குறிப்பிடத்தக்கவையாகும்.

1876இல் கொண்டு வரப்பட்ட இச்சட்டம் நாடு சுதந்திரமடைந்த பின்னரும் நடைமுறையில் இருந்துள்ளது. 1954 ஆம் ஆண்டு எம்.ஆர்.ராதாவின் பகுத்தறிவுப் பிரச்சார நாடகங்களை முடக்குவதற்கு ஆங்கிலேயர் கால நாடகத் தணிக்கைச்சட்டத்தை மாநில காங்கிரஸ் கொண்டு வந்ததாக திரு.ஞாநி அவர்கள் குறிப்பிடுகின்றார். "ஒருவழியாக 2012 ஆம் ஆண்டு, நானே தமிழக நாடகத் தணிக்கைக் சட்டத்தை எதிர்த்து சென்னை 

உயர்நீதிமன்றத்தில் வழக்கு கொடுத்தேன். இதை விசாரித்த நீதிபதி கே.சந்துரு 2013 ஜனவரியில், இந்த சட்டப்பிரிவு அரசியல் சட்டத்துக்கு முரணானவை என்று தீர்ப்பளித்து 60 வருட அராஜக தணிக்கை முறைக்கு முற்றுப்புள்ளி வைத்தார். "(ஞாநி, பலூன், ப.84) என்று திரு.ஞாநி அவர்கள் குறிப்பிடுகின்றார். 

இதன்வழி 2013 ஆம் ஆண்டு வரை நடைமுறையிலிருந்த நாடகத் தடைச்சட்டம் ஞாநி அவர்களின் முயற்சியால் திரும்பப் பெறப்பட்டதை அறிய முடிகின்றது.

மேற்கோள்கள்
-----------

1. முனைவர் சக்திப் பெருமாள், தமிழ் நாடக வரலாறு, ப.87
2. ஞாநி, பலூன், ப.84
3. ஞாநி

வெளி இணைப்புகள்
---------------

* Text of the Dramatic Performances Act on the Government of Pakistan website
* Text of the Dramatic Performances Act on the Indian Legislation Database website
நாடாய்வாளர்
-----------

நாடாய்வாளர்
அமெரிக்காக் கண்டத்தைக் கண்டுபிடித்த கொலம்பஸ் ஒரு **நாடாய்வாளர்(Explorer)** ஆவார்.

### பயணத்திற்கான காரணம்

நாடாய்வாளர்கள் பல்வேறு காரணங்களுக்காகப் பயணங்களை மேற்கொண்டனர். 

1. சிலர் கடல் கடந்து வாணிகத்தின் மூலம் பெரும் பொருள் பெற்றுச் செல்வர்களாகிவிடலாம் என்று கருதினார்கள்.
2. தங்கள் அரசுக்குப் புதுப்புது நாடுகளைக் கண்டுபிடித்துச் சேர்க்க வேண்டும் என்ற ஆர்வத்தினால் புறப்பட்டுச் சென்றவர்களும் உண்டு.
3. பிறநாட்டு மக்களைத் தங்கள் சமயத்திற்கு மாற்ற வேண்டும் என்ற நோக்கத்துடன் சிலர் பயணம் செய்தனர்.
4. ஆறுகள் உற்பத்தியாகும் இடம், துருவங்களிலுள்ள பனிக்கண்டங்கள் முதலியவற்றைக் கண்டறியவேண்டும் என்றும் பலர் பயணம் செய்தனர்.

### சவால்கள்

பண்டைய நாடாய்வாளர்களுக்குப் பல இன்னல்களும் இடையூறுகளும் நேர்ந்தன. உணவு இல்லாமலும், புயல், வெள்ளம் போன்றவற்றில் சிக்கியும், காடுகளில் வசித்த நாகரிகமற்ற மக்களாலும், கொடிய விலங்குகளாலும், பலர் துன்பப்பட்டனர். சிலர் இறந்துபோனதுண்டு.

### புகழ்பெற்ற நாடாய்வாளர்கள்

கொலம்பஸ், மார்க்கோ போலோ, வாஸ்கோ ட காமா, மெகல்லன், சர் பிரான்சிஸ் டிரேக், சர் வால்ட்டர் ராலி, ஜேம்ஸ் குக், டேவிட் லிவிங்ஸ்ட்டன், ராபர்ட்பியரி, ராபர்ட் ஸ்காட் முதலியவர்கள் புகழ்பெற்ற நாடாய்வாளர்களுள் சிலர் ஆவர்.

#### மேற்கோள்கள்

* "குழந்தைகள் கலைக் களஞ்சியம்",1992, சென்னை:தமிழ் வளர்ச்சிக் கழகம்.

#### வெளி இணைப்புகள்

1. 
2. 
3. பரணிடப்பட்டது 2018-08-30 at the வந்தவழி இயந்திரம்
**ஓ. ஏ. இராமையா** (சூலை 24, 1938 - மே 18, 2013) இலங்கையின் மூத்த தொழிற்சங்கவாதியும், பொதுவுடமைவாதியும் ஆவார்.

வாழ்க்கைச் சுருக்கம்
--------------------

இலங்கை மலையகம் தலவாக்கலை பூண்டுலோயா டன்சீனன் தோட்டத்தைப் பிறப்பிடமாகக் கொண்டவர். இளம் வயது முதலே சமூக பிரச்சினைக‌ளில் அக்கறை கொண்டிருந்த இராமையா 1950களின் இறுதியில் சனநாயகத் தொழிலாளர் காங்கிரசில் தமது 19 ஆவது வயதில் தொழிற்சங்கப் பணியை ஆரம்பித்தார். 1960களில் இலங்கை கம்யூனிஸ்ட் கட்சியில் இருக்கும்போது, அரசியல், தொழிற்சங்கக் கற்கை நெறிகளை கிழக்கு செருமனியில் தொடர்ந்தார்.

1964 இல் சீன-உருசிய முரண்பாட்டின் காரணமாக என். சண்முகதாசன் தலைமையில் செங்கொடிச் சங்கம் உருவாக்கப்பட்டபோது அதில் முக்கிய பதவியை வகித்தார். 1971 இல் இலங்கையில் மக்கள் விடுதலை முன்னணியினர் அரசுக்கு எதிராகக் கிளர்ச்சியில் ஈடுபட்ட போது, என். சண்முகதாசனுடன் இவரும் கைது செய்யப்பட்டு, ஓராண்டுக்கு மேல் சிறையில் அடைக்கப்பட்டார்.

சிறையிலிருந்து திரும்பிய பின், 1983 முதல் செங்கொடிச் சங்கத்தின் தலைவராக ரொசாரியோ பெர்னாண்டோவும், பொதுச் செயலாளராக ஓ.ஏ. இராமையாவும் செயற்பட்டார்கள். 1984 இல் செங்கொடிச் சங்கம் மீண்டும் இலங்கை கம்யூனிஸ்ட் கட்சியுடன் இணைக்கப்பட்டது. இராமையா சர்வதேச தொழிற்சங்க சம்மேளனம், கம்யூனிஸ்ட் கட்சியின் சம்மேளனம் ஆகியவற்றின் உறுப்பினராகவும், கம்யூனிஸ்ட் மத்திய குழு உறுப்பினராகவும், தொழிற்சங்க சம்மேளனத்தின் துணைத் தலைவராகவும், பெருந்தோட்டத் தொழிற்சங்கக் கூட்டமைப்பின் பொதுச் செயலாளராகவும், பெருந்தோட்ட சமூக மாமன்றத்தின் தலைவராகவும் இறுதிவரை பதவி வகித்துள்ளார்.

இலங்கை வாழ் மலையாளிகளையும், இலங்கை வாழ் தெலுங்கர்களையும் ஒன்றிணைத்து 1970ல் 'இந்திய வம்சாவளி மக்கள் கூட்டமைப்பு' என்ற புதிய அமைப்பை உருவாக்கினார். இலங்கையில் தமிழர்கள் தொடர்ந்து தாக்கப்படுவதைக் கண்டித்து இந்த அமைப்பின் மூலம் போராட்டங்களை நடத்தினார்.

செருமனி, உருசியா, பெல்ஜியம், தென்னாப்பிரிக்கா, இத்தாலி, ஒங்கொங், வங்காளதேசம் முதலான பல நாடுகளில் நடைபெற்ற தொழிற்சங்க கருத்தரங்குகளில் கலந்து கொண்டுள்ளார்.

மறைவு
-----

இரண்டு பிள்ளைகளின் தந்தையான ஓ. ஏ. இராமையா அட்டனில் 2013 மே 18 சனிக்கிழமை காலமானார்.

மேற்கோள்கள்
-----------

1. 1 2 3 4  மூத்த தொழிற்சங்கவாதி ஓ. ஏ. இராமையா காலமானார், தினகரன், மே 20, 2013
2. ↑  காற்றில் கலந்த செங்கொடி ஓ.ஏ.ராமையா நினைவலைகள்! பரணிடப்பட்டது 2013-06-09 at the வந்தவழி இயந்திரம், வீரகேசரி, மே 20, 2013
**திரிகர்த்ததேசம்** கேகயதேசத்திற்கு தென்மேற்கிலும், மாத்ரதேசத்திற்கு தெற்கிலும்,சதத்நதியின் அருகிலும் பரவி இருந்த தேசம்.

இருப்பிடம்
----------

இந்த திரிகர்த்ததேசத்தின், மேற்குபாகம் முழுமையும் சதத்ருநதியின் வெள்ளப் பெருக்கினால் மிகுந்த செழுமையாக இருக்கும். இந்த தேசத்தின் மூன்று பாக பூமி கரடுமுரடாகவும், மேடு பள்ளங்களையும், சுண்ணாம்புக் கற்பாறைகளால் சூழப்பட்டதாயும் இருக்கும்.

பருவ நிலை
---------

இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் மாதம் மும்மாரி மழை பெய்துகொண்டே இருக்கும். கேகயம், பாஹ்லிகம், மாத்ரம், காந்தாரம் முதலான தேசங்களில் நல்ல வெயில் தோன்றும் ஆனால் வெய்யிலை ஒருவரும் காணமுடியாது.

மலை, காடு, மிருகங்கள்
---------------------

இந்த தேசத்தின் வடக்கிலும், கிழக்கிலும் ஓடும் முக்கிய நதிகளின் கரைகளில் சிறு, சிறு மலைகளும், ஒரு பெரிய குன்றுகளுக்கும் ஹரிகிரி என்றும் விஷ்ணுகிரி ஆகியவற்றைச்சுற்றி சிறிய காடுகளும், அவைகளில் சில சிறு மிருகங்கள் அதிகமாக இருக்கும். இந்த தேசத்தின் கிழக்கில் சிறு, சிறு மலைகள் உள்ளது.

நதிகள்
------

இந்த தேசத்தின் வடமேற்கு பாகத்தில் ஐராவதி நதியும், கிழக்குப் பாகத்தில் சதத்ருநதியும் இணைந்து திரிகர்த்ததேசத்தின் வடமேற்கு திசையில் ஓடி, சிந்து நதியுடன் இணைந்து வடுகிறது. .

விளைபொருள்
----------

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 87 -
**நாஞ்சில்நாட்டு மருமக்கள்வழி மான்மியம்** கவிமணி தேசிக விநாயகம் பிள்ளை எழுதிய அங்கதக் கவிதைநூலாகும். இது நாஞ்சில்நாட்டில் நிலவி வந்த 'மருமக்கள் வழி' சொத்துரிமை முறையின் தீங்குகளை அந்த முறையால் பாதிக்கப்பட்ட ஒரு பெண் சொல்வதுபோலக் குலமுறை கிளத்துப்படலம் முதலாகக் கும்பி எரிச்சல் படலமாகப் பதினோரு படலங்களில் பாடப்பட்டிருக்கின்றது. 1916-இல் *ஒரு பழைய சுவடி* என்ற பேரில் கவிமணி தேசிய விநாயகம் பிள்ளையவர்களால் திருவனந்தபுரத்தில் இருந்து வெளி வந்த தமிழன் என்ற பத்திரிகை இதழில் தொடராக வெளிவந்தது. 1942-இல் புதுமைப்பதிப்பகம் முதன்முதலில் இந்நூலைப் புத்தகமாக வெளியிட்டது. தமிழன் பத்திரிக்கை ஆசிரியர் எஸ். முத்துசாமிப் பிள்ளை அவர்களால் மறுபதிப்பு செய்யப்பட்டு காலச்சுவடு நிறுவனத்தால் வெளியிடப்பட்டிருக்கிறது.

மருமக்கள் தாயமுறை-விளக்கம்
--------------------------

"மருமக்கள் தாய முறைப்படி ஒருவரின் உடைமைகள், அவருக்குப்பின் அவருடைய மக்களைச் சாராமல், அவருடன் பிறந்த சகோதரிகளுடைய ஆண்மக்களில் மூத்தவனைச் சாரும். சொத்தில் உரிமையை வைத்திருந்தவர் ‘காரணவர்’ என்றும், அவருக்குப்பின் அவ்வுரிமையை அடையும் மருமகன் ‘அனந்தரவன்’ என்றும் அழைக்கப்பட்டனர். காரணவர் இறந்தபின், அவரது மனைவி மக்களுக்கு அவ்வீட்டில் ஒரு உரிமையும் இல்லை. அவள் தன்மக்களுடன் பிறந்த வீட்டுக்குச் சென்றாக வேண்டிய சூழ்நிலை அன்று இருந்தது. அனந்தரவன் மனம் உவந்து கொடுக்கும் ‘உகந்துடைமையால்’ அவர் வயிறு வளர்ப்பர். ஆனால், பெரும்பாலும் அவர்களுக்கு ஒன்றும் கிடைக்காமலிருந்தது. இம்முறையால் வழக்குகள் மலிந்தன. பலதார மணமும், மாதரை இழிவுபடுத்தும் நிலையும் சமூகத்தில் தோன்றின. சமுதாயத்தில் கொடுமைகள் மலிந்தன."
-முனைவர் வை.கிருஷ்ணமூர்த்தி, 2007.

மூலம்
-----

* மருமக்கள்வழி மான்மியம்
**திரிசுணா வனவிலங்குகள் சரணாலயம்** *(Trishna Wildlife Sanctuary)* இந்தியாவின் திரிபுரா மாநிலத்தில் அமைந்துள்ளது. தெற்கு திரிபுரா மாவட்டத்தில் 163.08 கிலோமீட்டர் அல்லது 62.97 சதுர மைல் பரப்பளவில் இக்காப்பகம் பரந்து விரிந்துள்ளது. துணைக் கோட்ட நகரமான பெலோனியாவிலிருந்து 18 கிலோமீட்டர் தொலைவிலும், தலைநகரம் அகர்தலாவுடன் மாநில தேசிய நெடுஞ்சாலையால் இணைக்கப்பட்டும் இக்காப்பகம் எளிய போக்குவரத்து வசதியைப் பெற்றுள்ளது. மாநிலத்தின் தெற்குப் பகுதியிலிருந்து பெலோனியா வழியாகவும், வடக்குப் பகுதியிலிருந்து சோனாமுரா வழியாகவும் காப்பகத்தை அடைய முடியும். பல நீர்த்தேக்கங்கள், நீர்நிலைகள் மற்றும் புல் வெளிகள் ஆகியவற்றால் இச்சரணாலயம் ஆக்கப்பட்டுள்ளது. அரிதான தாவரங்கள் நிரம்பிய பழம்பெருங் காடுகள் திட்டுதிட்டாக சரணாலயம் முழுவதும் விரவிக் காணப்படுகின்றன. இந்தியக் காட்டெருதுகள் இச்சரணாலயத்தின் சிறப்பம்சமாகும். இதைத் தவிர பலவிதமான பறவைகள், மான்கள், கிபன் குரங்கினம், கருங்குரங்குகள், நெடுவால் கோழிகள், பலவகை ஊர்வன வகை விலங்குகள் போன்றவற்றை இங்கு காணலாம்.

மேற்கோள்கள்
-----------

1. ↑  "Protected area network in India" (PDF). Ministry of Environment and Forests, Government of India. p. 28. 7 மார்ச் 2012 அன்று மூலம் (PDF) பரணிடப்பட்டது. 2 April 2012 அன்று பார்க்கப்பட்டது.

புற இணைப்புகள்
--------------

* Tripura பரணிடப்பட்டது 2018-12-07 at the வந்தவழி இயந்திரம்
**திரிகூடராசப்பர்** அல்லது **திரிகூடராசப்பக் கவிராயர்** என்பவர் திருக்குற்றாலக் குறவஞ்சி என்ற இசை நாடகத்தின் ஆசிரியர் ஆவார்.

தோற்றம்
-------

திரிகூடராசப்பர் தென்காசியை அடுத்துள்ள மேலகரம் என்னும் ஊரில் ஏறக்குறைய 18-ஆம் நூற்றாண்டில் பிறந்தவராவார்.

குலம்
-----

இவர் சைவ வேளாளர் குலம் என்றும்; திருவாவடுதுறை ஆதீன மடத்தின் தலைவராக இலகியிருந்த மறைத்திரு சுப்பிரமணிய சுவாமிகளின் மரபு வழியினர் என்றும் செப்பேடுகள் மூலம் அறியப்படுகிறது.

இளமை
----

இவர் தம் இளம் பருவத்திலேயே தமிழ்க்கல்வி பயின்று அதில் நன்கு தேர்ச்சி பெற்றார்; செய்யுள் இயற்றும் திறனும் கைவரப் பெற்றார்; அவற்றுள், மடக்கு திரிபு சிலேடை முதலிய சொல்லணிகளும், உவமை முதலிய பொருளணிகளும் சிறப்பப் பாடுதலில் வல்லுநர். விரைந்து பாடும் பேராற்றலும் கொண்டவர். திருக்குற்றாலத்தில் எழுந்தருளியிருக்கின்ற திருக்குற்றால நாதராகிய திரிகூடராசப் பெருமான் மீது பதினான்கு நூல்கள் பாடினார்.

படைத்த நூல்கள்
--------------

1. திருக்குற்றாலக் குறவஞ்சி
2. திருக்குற்றாலத் தலபுராணம்
3. திருக்குற்றால மாலை
4. திருக்குற்றாலச் சிலேடை வெண்பா
5. திருக்குற்றால யமக அந்தாதி
6. திருக்குற்றால நாதர் உலா
7. திருக்குற்றால ஊடல்
8. திருக்குற்றாலப் பரம்பொருள் மாலை
9. திருக்குற்றாலக் கோவை
10. திருக்குற்றாலக் குழல்வாய்மொழி மாலை
11. திருக்குற்றாலக் கோமளமாலை
12. திருக்குற்றால வெண்பா அந்தாதி
13. திருக்குற்றாலப் பிள்ளைத்தமிழ்
14. திருக்குற்றால நன்னகர் வெண்பா

உசாத்துணை
---------

1. 1 2
**திராவிடவியல்** (*Dravidian studies* அல்லது *Dravidology*) என்பது திராவிடர் மொழி, இலக்கியம், பண்பாடு ஆகியவற்றை ஆராயும் படிப்பு ஆகும். இது தமிழியலின் மேல்நிலைப் படிப்பும், தெற்காசியவியலின் துணைப் படிப்பும் ஆகும்.

வரலாறு
------

16 முதல் 18 ஆம் நூற்றாண்டு வரை என்றிக் என்றீக்கசு, ராபர்ட்டோ டி நொபிலி, பார்த்தலோமியோ சீகன்பால்கு, வீரமாமுனிவர் போன்றோர் தமிழை ஆராய வந்த ஐரோப்பியர் ஆவர்.

இந்தத் துறையின் முன்னணி நபர்களுள் ராபர்ட் கால்டுவெல், உ. வே. சாமிநாதைய்யர், டி, ஆர். செஷா ஐயர், வி. கனகசபா, கே. ஏ. நீலகண்ட சாத்த்ரி, பர்ரோ, எமெனெயு, ஹெர்மன் குண்டர்ட், கமில் சுவெலெபெல், பத்ரிராஜு கிருஷ்ணமூர்த்தி ஆகியோர் குறிப்பிடத்தக்கவர்கள் ஆவர்.

கல்வி கற்றல்
------------

திராவிடவியல் படிப்புகள் குப்பத்தில் உள்ள [[[திராவிடப் பல்கலைக்கழகம்|திராவிடப் பல்கலைக்கழகத்தில்]] வழங்கப்படுகின்றன.
திராவிட மொழிகளை ஆராய வந்த மேற்கத்திய ஆய்வாளர்களின் நினைவாக ஒவ்வொரு துறையின் பீடத்திற்கும் அவர்கள் பெயர்கள் சூட்டப்பட்டுள்ளன. திராவிடவியல் - கால்டுவெல், சி. பி. பிரவுன் -தெலுங்கு, ஃபெர்டினாண்டு கிட்டெல் - கன்னடம், வீரமாமுனிவர்- தமிழ், ஹெர்மன் குண்டர்ட் - மலையாளம்.

மேலும் பார்க்கவும்
------------------

* இந்தியவியல்

சான்றுகள்
---------

1. ↑  Dravidian University fellowships பரணிடப்பட்டது 2007-09-30 at the வந்தவழி இயந்திரம், தி இந்து, சனி, ஆகத்து 26, 2006

இணைப்புகள்
----------

* Dravidian studies in the Netherlands, IIAS newsletter (2005)  பரணிடப்பட்டது 2011-05-15 at the வந்தவழி இயந்திரம் பரணிடப்பட்டது 2011-05-15 at the வந்தவழி இயந்திரம்
* Extracts from T.R.Sesha Iyengar's "Dravidian India" by Dr. Samar Abbas, Bhubaneshwar, 4/8/2003 பரணிடப்பட்டது 2007-03-04 at the வந்தவழி இயந்திரம்
* அயல்நாட்டு கல்வியாளர்களால் தமிழுக்கு கிட்டிய இலக்கியங்கள்
* ரோஜா முத்தையா ஆராய்ச்சி நூலகம்
**சிபிலிமா நீர்மின் திட்டம் (Chipilima Hydro Electric Project)** என்பது இந்தியாவில் உள்ள ஒடிசா மாநிலத்தின் சம்பல்பூர் நகரம் , சிபிலிமா கிராமத்தில் அமைந்துள்ள ஒரு நீர்மின் நிலையமாகும்.

ஒடிசா அரசு 11 வது ஐந்தாண்டு திட்ட காலத்தில் பர்லா நீர்மின் திட்டம் மற்றும் சிபிலிமா நீர்மின் திட்டம் ஆகியவற்றின் 5 ஆவது மற்றும் 6 ஆவது அலகுகளை நவீனப்படுத்த திட்டமிட்டது. இதன் விளைவாக சிபிலிமா நீர்மின் திட்டத்தின் 1 ஆவது மற்றும் 2 ஆவது அலகுகளின் நவீனமயமாக்கல் மற்றும் சீரமைப்புக்கான வழி கிடைக்கிறது. இந்த திட்டம் ஒடிசாவின் மற்ற நீர் மின் திட்டங்களின் ஒரு பகுதியாக 2005-06 ஆம் ஆண்டு காலத்தில் 5234 மில்லியன் அலகுகளும் , 2006-07 ஆம் ஆண்டு காலத்தில் 7354 மில்லியன் அலகுகளும் , 2008-09 ஆம் ஆண்டு காலத்தில் 7883 மில்லியன் அலகுகளும் பங்களித்தது.

அமைவிடம்
--------

ஒடிசா மாநிலத்தின் சம்பல்பூர் நகரிலிருந்து சிபிலிமா 32.2 கிலோமீட்டர் தொலைவில் தேசிய நெடுஞ்சாலை எண் 6 இல் அமைந்துள்ளது. 262 கிலோமீட்டர் தொலைவிலுள்ள சத்தீசுகர் மாநிலம் ராய்பூர் விமான நிலையம் இதற்கு அருகிலுள்ள விமான நிலையமாகும்.

மேற்கோள்கள்
-----------

1. ↑  "Archived copy". 2012-01-31 அன்று மூலம் பரணிடப்பட்டது. 2011-10-17 அன்று பார்க்கப்பட்டது.CS1 maint: archived copy as title (link)
2. 1 2  Odisha government plans to take up modernisation of 5th and 6th unit of BHEP and 3rd unit of CHEP during the 11th five year plan period.12 August 2008

* நாயக், அஜித். *அதிகாரப் போராட்டம்* பரணிடப்பட்டது 2016-03-04 at the வந்தவழி இயந்திரம். ஆகஸ்ட் 4, 2011
இராஜ கோபுரம்
**மேலக்காவேரி வரதராஜபெருமாள் கோயில்** தமிழ்நாட்டில் தஞ்சாவூர் மாவட்டம், கும்பகோணம் அருகே மேலக்காவேரி என்னும் இடத்தில் அமைந்துள்ள வைணவக் கோயிலாகும்.

அமைவிடம்
--------

இக்கோயில் மேலக்காவேரியில் அமைந்துள்ளது.

அமைப்பு
-------

மூலவர் விமானமும், தாயார் விமானமும்
நுழைவாயிலிலுள்ள ராஜ கோபுரத்தைக் கடந்து உள்ளே செல்லும்போது பலி பீடம் காணப்படுகிறது. அடுத்துள்ள மண்டபத்தையடுத்து கருவறை உள்ளது. கருவறையில் மூலவர் வரதராஜபெருமாள் உள்ளார். அம் மண்டபத்தின் இடது புறத்தில் சீனிவாசப்பெருமாள், நம்மாழ்வார், ராமானுஜர், மதங்க மகரிஷி ஆகியோர் உள்ளனர். திருச்சுற்றில் அனுமார் சன்னதியும், பெருந்தேவித்தாயார் சன்னதியும் உள்ளன.

இறைவன், இறைவி
-------------

இக்கோயிலில் உள்ள இறைவன் வரதராஜபெருமாள் ஆவார். இறைவி பூமிநீளாப்பெருந்தேவி ஆவார்.

12 கருட சேவை
------------

கும்பகோணத்தில் சித்திரை மாதம் வளர்பிறையில் அமாவாசைக்கு அடுத்து வருகின்ற 3-ஆவது திதியான அட்சய திருதியையில் காலையில் இவ்விழா கொண்டாடப்பெறுகிறது. கும்பகோணத்திலுள்ள சார்ங்கபாணி, சக்கரபாணி, இராமஸ்வாமி, ராஜகோபாலஸ்வாமி, வராகப்பெருமாள், வெங்கட்ராயர் அக்ரகாரம் பட்டாபிராமர், மல்லுக தெரு சந்தான கோபாலகிருஷ்ணன், நவநீதகிருஷ்ணன், புளியஞ்சேரி வேணுகோபால சுவாமி, மேலக்காவேரி வரதராஜபெருமாள், நவநீதகிருஷ்ணன், சோலையப்பன் தெரு ராமசுவாமி ஆகிய 12 வைணவ கோயில்களைச் சேர்ந்த உற்சவப் பெருமாள் சுவாமிகள் கருட வாகனத்தில் புறப்பட்டு பெரிய கடைத் தெருவில் ஒரே இடத்தில் எழுந்தருளுகின்றனர்.

குடமுழுக்கு
-----------

21 மார்ச் 2005 திங்கட்கிழமை (தாரண வருடம் பங்குனி 8ஆம் நாள்) மற்றும் 2 நவம்பர் 2015 திங்கட்கிழமை (மன்மத வருடம் ஐப்பசி 16) ஆகிய நாள்களில் குடமுழுக்கு நடைபெற்றது.

மேற்கோள்கள்
-----------

1. ↑   அருள்மிகு வரதராசப்பெருமாள் திருக்கோயில், மேலக்காவேரி, கும்பகோணம், தஞ்சாவூர் மாவட்டம்
2. ↑  12 கருட சேவை தரிசனம், தி இந்து, 5 மே 2016
3. ↑  "கும்பகோணத்தில் அட்சய திருதியை முன்னிட்டு ஒரே பந்தலில் 12 பெருமாள் கோயில்களின் கருட சேவை உற்சவம் நடைபெற்றது, நூற்றுக்கணக்கான பக்தர்கள் தரிசனம், தினச்சங்கு, 10 மே 2016". 2018-05-14 அன்று மூலம் பரணிடப்பட்டது. 2017-07-12 அன்று பார்க்கப்பட்டது.
**சின்மயானந்த்** (Chinmayanand) (பிறப்பு: கிருஷ்ணா பால் சிங்)  என்பவர் இந்திய நாட்டில் உத்தரபிரதேச மாநிலத்தைச் சேர்ந்த முன்னாள் மத்திய அமைச்சர் ஆவார். இவர் பாரதிய ஜனதா கட்சியின் சார்பில் 1999 ஆம் ஆண்டு பதின்மூன்றாவது மக்களவையின் போது தேர்தலில் போட்டியிட்டு வென்று, வாஜ்பாய் அமைச்சரவையில் உள்துறை அமைச்சராக இருந்தார். மேலும் 1991 ஆம் ஆண்டு 10வது மக்களவையின்போது ஷபா தொகுதியிலிருந்தும், மேலும் 1998 ஆம் ஆண்டு நடந்த தேர்தலில் மச்லிஷாஹரிலிருந்தும் தேர்ந்தெடுக்கப்பட்டார்.

கைது
----

2019 ஆம் ஆண்டு இவர் நடத்தும் கல்லூரியில் படிக்கும் மாணவியை பாலியல் ரீதியாக துண்புரித்தியதாக குற்றம் சாட்டப்பட்டார்.  பின்னர் இவர் மீது குற்றம் சாட்டிய மாணவி காணாமல் போனதால் இவரை காவல் துறை கைது செய்தது. பின்னர் இவர் 15 நாட்கள் சிறைக் காவலில் வைக்கப்பட்டார்.

மேற்கோள்கள்
-----------

1. ↑
2. ↑
3. ↑
4. ↑  சட்டக்கல்லூரி மாணவி பாலியல் புகார்: முன்னாள் மத்திய அமைச்சர் சின்மயனாந்த் பலாத்கார வழக்கில் கைதுதி இந்து தமிழ் திசை - வெள்ளி, செப்டம்பர் 20 2019
5. ↑  Chinmayanand case: Police obtain records showing victim's mother worked at college run by BJP leader's ashram
[*தொடர்பிழந்த இணைப்பு*]Firstpost - Saturday, September 21, 2019
குவார்ட்ஸ் படிகம்
**படிகம்** (crystal) என்பது அதனை உருவாக்கும் அணுக்கள், மூலக்கூறுகள், அயன்கள் என்பன ஒழுங்கமைவான முறையில், திரும்பத் திரும்ப வரும் வடிவொழுங்கில் முப்பரிமாணங்களிலும் நெருக்கமாக அமைந்துள்ள ஒரு திண்மமாகும். படிகம் என்பதைப் **பளிங்கு** என்றும் சொல்வதுண்டு.

பொதுவாகத் திண்மமாதல் (solidification) செயற்பாட்டின் போதே படிகங்கள் உருவாகின்றன. ஒரு இலட்சிய நிலையில் விளைவு ஒற்றைப் படிகமாக இருக்ககூடும். இந் நிலையில் திண்மத்திலுள்ள எல்லா அணுக்களும் ஒரே படிக அணிக்கோவையில் (crystal lattice) அல்லது படிக அமைப்பில் பொருந்துகின்றன. ஆனால் பொதுவாக ஒரே நேரத்தில் பல படிகங்கள் உருவாவதால் உருவாகும் திண்மங்கள் பல்படிகத் தன்மை (polycrystalline) கொண்டவையாக அமைகின்றன. எடுத்துக்காட்டாக நாம் அன்றாடம் எதிர் கொள்ளும் உலோகங்களில் பெரும்பாலானவை பல்படிகங்களாகும்.

திரவத்திலிருந்து எவ்வகைப் படிக அமைப்பு உருவாகும் என்பது அத் திரவத்தின் வேதியியல் தன்மையிலும், எத்தகைய நிலையில் திண்மமாதல் நிகழ்கிறது என்பதிலும், சூழல் அமுக்கத்திலும் தங்கியுள்ளது. படிக அமைப்பு உருவாகும் செயற்பாடு பொதுவாகப் படிகமாதல் (crystallization) எனக் குறிப்பிடப்படுகின்றது.

பிஸ்மத் படிகம்
வழக்கமாக குளிர்ச்சி அடைதலின்போது படிகங்கள் உருவானாலும், சில சமயங்களில் திரவங்கள் உறைந்து படிகமற்ற நிலையில் திண்மமாவதுண்டு. திரவங்கள் மிகத் துரிதமாகக் குளிர்வடைய நேரும்போது அதன் அணுக்கள் படிக அணிக்கோவையில் அவற்றுக்குரிய இடத்தை அடைவதற்கு முன்பே அசையும் தன்மையை இழந்துவிடுவதனாலேயே இந்நிலை ஏற்படுகின்றது. படிகத் தன்மையற்ற பதார்த்தம் ஒன்று, படிக அமைப்பு இல்லாத, கண்ணாடி, அல்லது கண்ணாடித் தன்மையான பொருள் என்று அழைக்கப்படுகின்றது. கண்ணாடிகளுக்கும், திண்மங்களுக்கும் இடையே பல சிறப்பான வேறுபாடுகள் - குறிப்பிடத்தக்கதாக கண்ணாடி உருவாகும்போது உருகல் மறைவெப்பம் வெளிவிடப்படுவதில்லை - இருந்தாலும், படிக அமைப்பு இல்லாத திண்மம் என்றும் இதனைக் குறிப்பிடுவது வழக்கம்.